**Værlegata 14** er en boligeiendom nærme Moss sentrum. Det er et av de større husene i hele Værlegaten. Huset ble ferdigstilt i år 1850 av snekkermester Karl Hansen. Boligen er lokalisert nest nederst i gaten, i krysset Værlegata-Nyquistgate. Huset er sett på som et kulturminne og i 2019 ble det vernet etter plan- og bygningsloven på bakgrunn av alder, autensitet, representativitet, og historisk betydning.

Generell informasjon|  | 248021 |
| --- | --- |
| Informasjon fra kulturminnesok.no | Bygget i 1850. Sefrak registrert. Inngangsparti i bakgården. Påbygd i 1934. Regulert til spesialområde for bevaring. Bevaringsverdig på bakgrunn av alder, autensitet, representativitet og historisk betydning. |
| Oppført/endret(år) | Ukjent |
| Byggestil, materialer | Utmurt bindingsverk, trekonstruksjon med saltak, sveitserstil |
| Antall etasjer | 2 1/2 |
| Martikkelnummer | 332b |
| Gård/Bruk | Nei |

Historie
--------

Værlegata 14 sitt opprinnelige matrikkelnummer var 332b. Huset har hele tiden hatt samme husnummer, nr. 14. Eieren av huset var lenge skredder Lie. I år 1870 overtok Løytnant Blom huset. Fra 1870 til 1900 ble eiendommen solgt en rekke ganger. Om lag år 1900 ble Værlegata 14 bygget ut fra 1 til 2 etasjer, samt gjort bredere. Det nye påbygget var i sveitserstil. Senere, i år 1934, ble huset bygget på enda en gang, nå i funkis-stil. Flere forretninger har holdt til i Værlegata 14. Skomakeren er kanskje det huset var mest kjent for. I senere tid, om lag 1914, ble husets førsteetasje brukt som sykkelverksted. Sykkelverkstedet ble drevet av Olaf Birger Borgersen og Aksel Marinius Harstad. I senere tid har huset blitt overtatt av kommunen, der det ble brukt som avrusingshjem for personer med rusmiddelavhengighet. Under kommuneeiet ble huset svært skadet, grunnet dårlig vedlikehold og forsøk på brannstiftelse og stadige innbrudd. i 2005 ble huset kjøpt opp av privat eier. Huset er nå under restaurering av dagens eier.

Byggestil
---------

Værlegata 14 var bygget i senempireperioden. Det originale bygget var i empirestil. Huset er bygget med et godt mellomrom til naboene. For å hindre spredning av brann, var dette en normal prosedyre på midten av 188-tallet. Huset er bygget som utmurt bindingsverk, store påler plassert i veggene med stein i mellomrommene. Steinen bidro til å gjøre huset mer motstandsdyktig mot brann, noe som var relevant i forbindelse med de mange bybrannene i Moss.

* Maleri av Værlegata 14, malt i 1958 av Signe Aandal, gjengitt med tillatelse.Maleri av Værlegata 14, malt i 1958 av Signe Aandal, gjengitt med tillatelse.
* Værlegata 14, fra siden, fra luften.Værlegata 14, fra siden, fra luften.
* Værlegata 14, ovenfra.Værlegata 14, ovenfra.
* Værlegata 14, rett forfra.Værlegata 14, rett forfra.
* Historisk kart, Moss 1914Historisk kart, Moss 1914

Beboere
-------

### 1800-tallet

1870 - Skredder Lie

1871 - Solgt til Løytnant Blom

1890 - Solgt til Halfran Linde

### 1900-tallet

1914 - Jeanette Hansen (eier)

1914 - Sigurd Johannes Jensen Torp (Beboer)

1914 - Axel Kristian Lood (Beboer)

1914 - Aksel Marinus Harstad (Beboer)

1914 - Olaf Birger Borgersen (Beboer)

Referanser
----------

1. ↑  «Kart - Kulturminnesøk». Besøkt 16. september 2022.
2. ↑  «Kart - Kulturminnesøk». Besøkt 22. september 2022.
3. ↑  «Kart - Kulturminnesøk». Besøkt 16. september 2022.
4. ↑  «Digitalarkivet». Statsarkivet i Oslo. Besøkt 22. september 2022.
5. ↑  «Auktionsplakat». *Moss Tilskuer*. Nasjonalbiblioteket. 28. september 1870. Besøkt 16. september 2022.
6. ↑  «Moss byfogd, SAO/A-10863/G/Ga/Gaf/L0009: Panteregister nr. VI 9, 1921-1921, s. 412-413». Statsarkivet Oslo. Besøkt 16. september 2022.
7. ↑  «Kommunal folketelling 1914 for Moss kjøpstad : Værlegaten 14». Digitalarkivet. Besøkt 16. september 2022.
8. ↑  «Kart - Kulturminnesøk». Besøkt 16. september 2022.
9. ↑  «Nasjonalbiblioteket». Nasjonalbiblioteket. Besøkt 16. september 2022.
10. ↑  «Digitalarkivet». Moss Historielag. Besøkt 22. september 2022.
11. ↑  «Digitalarkivet». Moss Historielag. Besøkt 22. september 2022.
12. ↑  «Digitalarkivet». Moss Historielag. Besøkt 22. september 2022.
13. ↑  «Digitalarkivet». Moss Historielag. Besøkt 22. september 2022.
14. ↑  «Digitalarkivet». Moss Historielag. Besøkt 22. september 2022.

Eksterne lenker
---------------

* (en) Værlegata 14, Moss – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Riksantikvaren kulturminne
 |